### Beslutninger

Tilbagesendes Magistratsafdelingen for Teknik og Miljø med bemærkning, at byrådet i sit møde den 10. december 2025 har vedtaget Magistratens foranstående indstilling af 9. december 2025.

Socialistisk Folkepartis og Moderaternes byrådsgrupper henholdt sig til det oprindelige forslag.

###

BESLUTNINGSFORSLAG FRA M

For at sikre social balance og lige adgang og styrke sammenhængskraften og medborgerskabet foreslås det, at [adresse] fremover har en ambition om at opnå en andel af minimum 10% almene boliger i alle skoledistrikter og lokalområder.

Begrundelse

[adresse] er en by i vækst, men også en by med stigende ulighed. Flere boligområder præges i dag af en høj koncentration af enten ressourcestærke eller ressourcesvage familier, hvilket forstærker sociale skel og skaber ubalance i byens udvikling. Dette afspejler sig også i skolerne, hvor elevsammensætningen ofte afspejler den sociale og økonomiske sammensætning i lokalområdet.

Almene boliger er et centralt redskab til at sikre blandede boligområder, hvor familier med forskellige indkomster kan bo side om side. Når alle bydele og skoledistrikter rummer almene boliger, styrkes både sammenhængskraften i kommunen og børns muligheder for at vokse op i mere blandede fællesskaber.

Ved at integrere almene boliger i lokalplaner og nye byudviklingsprojekter kan [adresse] aktivt forebygge social opdeling, understøtte et bredere boligudbud og sikre, at alle har adgang til attraktive byområder – uanset indkomst.

Forslag til beslutning

[adresse] Byråd beslutter, at der fremadrettet i kommunens boligpolitik og lokalplanlægning indarbejdes en målsætning om, at alle skoledistrikter og lokalområder i [adresse] skal rumme almene boliger.

Der skal laves konkrete mål for hvert lokalområde og skoledistrikt, så vi får blandede bydele og skoler.

Teknik og Miljø skal udarbejde en handleplan for det.

INDSTILLING FRA MAGISTRATSAFDELINGEN FOR TEKNIK OG MILJØ

### Resume

Den 10. september 2025 behandlede byrådet forslag fra Moderaterne om, at [adresse] fremover har en ambition om at opnå en andel på minimum 10 % almene boliger i alle skoledistrikter og lokalområder.

Forslaget har baggrund i et ønske om at sikre blandede boligområder, så sammenhængskraften i kommunen styrkes og social opdeling forebygges.

Forslaget blev sendt til besvarelse i Teknik og Miljø, der med denne indstilling svarer på forslaget.

Teknik og Miljø har allerede i dag en række planer og værktøjer, der sigter mod at understøtte blandede bydele, og det vurderes ikke, at forslaget rummer forhold, der yderligere vil bidrage til at sikre almene boliger i skoledistrikter med lavest andele.

På denne baggrund indstilles det, at forslaget afvises.

### Beslutningspunkter

Det indstilles:

At 1) forslaget afvises med henvisning til, at Teknik og Miljø allerede i dag har administrationsgrundlag og værktøjer, der sigter mod at bidrage til en blandet by, samt at forslaget ikke vurderes at rumme forhold, der vil bidrage yderligere til at få etableret almene boliger i skoledistrikter med laveste andel.

### Borgmesterens Afdelings påtegning

Fremsendes til Magistraten. Borgmesterens Afdeling har ingen bemærkninger til indstillingen.

### Sagsforløb

Udvalg: [adresse]

Dato: 10-09-2025

Villads Svendsen: 21

Fremsendes til Magistratsafdelingen for Teknik og Miljø med henblik på udarbejdelse af en indstilling, jf. byrådets vedtagelse i mødet den 10. september 2025 om magistratsbehandling af forslaget.

Sagen bedes tilbagesendt byrådet via Magistraten.

Udvalg: Magistraten

Dato: 09-12-2025

Villads Svendsen: 8

Fremsendes til [adresse] med bemærkning, at Magistraten i mødet den 9. december 2025 anbefaler, at byrådet tiltræder Magistratsafdelingen for Teknik og Miljøs indstilling af 24. november 2025

Socialistisk Folkeparti tog forbehold.